				|

		52012PC0356

			Proposta għal DEĊIŻJONI TAL-KUNSILL li tawtorizza lill-Ungerija biex tapplika miżura speċjali li tidderoga mill-Artikolu 193 tad-Direttiva 2006/112/KE dwar is-sistema komuni ta' taxxa fuq il-valur miżjud (it-test Ungeriż biss huwa awtentiku) /* COM/2012/0356 final - 2012/0173 (NLE) */

			   	MEMORANDUM TA' SPJEGAZZJONI
1.           KUNTEST TAL-PROPOSTA
Skont l-Artikolu 395
tad-Direttiva 2006/112/KE tat-28 ta' Novembru 2006 dwar
is-sistema komuni ta' taxxa fuq il-valur miżjud[1] (minn
hawn ’il quddiem: 'id-Direttiva tal-VAT'), il-Kunsill, filwaqt li jaġixxi
unanimament fuq proposta mill-Kummissjoni, jista' jawtorizza lil kwalunkwe Stat
Membru biex japplika miżuri speċjali għal deroga
mid-dispożizzjonijiet ta’ dik id-Direttiva, sabiex jissimplifika
l-proċedura tal-ġbir tat-taxxa fuq il-valur miżjud (VAT) jew
iwaqqaf milli jseħħu ċerti forom ta' evażjoni jew evitar
tat-taxxa.
Bl-ittra rreġistrata mal-Kummissjoni
fit-3 ta' Frar 2012, l-Ungerija talbet li, għal perjodu ta'
sentejn, tkun awtorizzata tintroduċi miżura ta' deroga
mill-Artikolu 193 tad-Direttiva tal-VAT sabiex tinnomina r-riċevitur
taxabbli ta' provvisti ta' qamħ u taħlita ta' ċereali (meslin),
segala, xgħir, ħafur, qamħirrum, ibridu tal-qamħ u
x-xgħir (triticale), fażola tas-soja, żerriegħa tan-nevew
jew tal-kolza u żerriegħa tal-ġirasol bħala l-persuna
responsabbli biex tħallas il-VAT lill-awtoritajiet tat-taxxa flok
il-fornitur (l-hekk imsejjaħ 'reverse-charge').
B’konformità mal-Artikolu 395(2)
tad-Direttiva tal-VAT, il-Kummissjoni, permezz ta’ ittra datata
s-26 ta’ April 2012, infurmat lill-Istati Membri l-oħra
bit-talba tal-Ungerija. Permezz ta’ ittra datata
t-2 ta’ Mejju 2012, il-Kummissjoni nnotifikat lill-Ungerija li
hi kellha l-informazzjoni kollha li kienet tikkunsidra meħtieġa
sabiex tqis it-talba.
L-Ungerija spjegat li kienet ikkonfrontata b'bosta
tipi ta' evażjoni tat-taxxa li, fil-qosor, tinvolvi l-fatturar ta'
provvisti u wara l-fornitur jisparixxi mingħajr ma jħallas it-taxxa
lill-awtoritajiet tat-taxxa iżda jħalli lill-konsumatur taxxabbli
bħala riċevitur ta' fattura valida li fuqha jista' jitlob tnaqqis
tat-taxxa. Ġew skoperti skemi ta' evażjoni fuq livell nazzjonali kif
ukoll dawk relatati mal-kummerċ Intra-Komunitarju.
Abbażi tal-informazzjoni provduta
mill-Ungerija, madwar 20% tal-VAT kollha mnaqqsa jew mitluba lura fir-rigward tal-prodotti
agrikoli msemmija hawn fuq tkun ta' natura frodulenta u, meta kkalkulata skont
il-prezzijiet tal-2010, tirriżulta f'telf ta' VAT stmat għal
HUF 13,5 biljun għat-Teżor.
B'reazzjoni ta' dan, l-Ungerija tixtieq tapplika
proċedura ta' reverse charge, biex b'hekk telimina l-frodi possibbli,
safejn għandu x'jaqsam in-nuqqas li tkun imposta l-VAT,
il-kummerċjant 'nieqes' potenzjali ma jkunx jista' jżomm il-VAT li
jkun irċieva l-klijent tiegħu. Ir-riċevitur taxxabbli, safejn
huwa l-persuna taxxabbli bi dritt sħiħ għat-tnaqqis, jiddikjara
u jnaqqas l-VAT fl-istess dikjarazzjoni tal-VAT. Dan ikollu l-effett li
instantanjament jipprevjeni telf sinifikanti ulterjuri tad-dħul.
Fl-istess waqt, l-Ungerija għandha
tistabbilixxi miżuri xierqa ta' kontroll u obbligi ta' rappurtar
għall-persuni taxxabbli li huma involuti fil-fornituri ta' prodotti
agrikoli li għalihom tapplika d-deroga sabiex ikun żgurat
il-funzjonament sew tal-miżura u biex ikun prevenut l-ispostament
tal-evażjoni għal stadji (pereżempju meta jkunu proċessati
l-prodotti primi), prodotti agrikoli jew setturi oħra. Il-Kummissjoni
għandha tkun infurmata b'dawn il-miżuri.
Matul il-perjodu ta' applikazzjoni ta' sentejn,
l-Ungerija tkun tista' tintroduċi miżuri ta' kontroll konvenzjonali u
iktar definittivi li huma kompatibbli mad-Direttiva tal-VAT, imfassla biex
jiġġieldu din it-tip ta' evażjoni tal-VAT wara li tiskadi
l-awtorizzazzjoni. Fil-fatt l-Ungerija impenjat ruħha li ma tfittix
it-tiġdid tal-miżura.
Il-prodotti fil-mira ta' din il-miżura
derogatorja għandhom ikunu determinati bl-iktar mod preċiż
possibbli biex tkun evitata inċertezza legali u, għalhekk,
in-nomenklatura magħquda stipulata fir-Regolament tal-Kunsill (KEE)
Nru 2658/87 għadha tintuża. Il-miżura se tapplika biss
għal prodotti mhux ipproċessati, li normalment ma jintużawx
għall-konsum finali fl-istat mhux maħdum tagħhom.
2.           IR-RIŻULTATI
TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET
TAL-IMPATT
Ma kienx hemm ħtieġa ta’ konsultazzjoni
jew tal-użu tal-kompetenza ta’ esperti esterni.
Il-proposta tad-Deċiżjoni għandha
l-għan li tiġġieled l-evażjoni tal-VAT fis-suq agrikolu
fl-Ungerija u għalhek għandha impatt potenzjali pożittiv.
Minħabba l-kamp ta' applikazzjoni strett
tad-deroga u l-applikazzjoni limitata fiż-żmien, l-impatt, fi
kwalunkwe każ, se jkun limitat .
3.           L-ELEMENTI LEGALI
TAL-PROPOSTA
Id-Deċiżjoni tawtorizza lill-Ungerija
tapplika miżura derogatorja mid-Direttiva tal-VAT fir-rigwrad
taċ-ċaqliq tar-responsabbilta tal-VAT mill-fornitur
għall-konsumatur taxxabbli għal ċerti provvisti ta' prodotti
agrikoli.
Din id-Deċiżjoni hi bbażata fuq
l-Artikolu 395 tad-Direttiva tal-VAT.
Il-proposta taqa' taħt il-kompetenza
esklużiva tal-UE. Għalhekk, il-prinċipju tas-sussidjarjetà ma
japplikax.
Din id-Deċiżjoni tikkonċerna awtorizzazzjoni
mogħtija lil Stat Membru wara talba tiegħu stess u ma tikkostitwixxi
l-ebda obbligu.
Minħabba l-limitu strett fiż-żmien
u fil-kamp ta' applikazzjoni, il-miżura speċjali tidher li hi
proporzjonata mal-għan mixtieq.
Skont l-Artikolu 395 tad-Direttiva tal-VAT,
deroga mir-regoli komuni tal-VAT hija possibbli biss bl-awtorizzazzjoni
tal-Kunsill li jaġixxi b'mod unanimu fuq proposta mill-Kummissjoni.
L-uniku strument xieraq huwa Deċiżjoni tal-Kunsill peress li tista'
tiġi indirizzata lil Stat Membru individwali.
4.           IMPLIKAZZJONI BAĠITARJA
Il-proposta ma għandhiex implikazzjonijiet
għall-baġit tal-Unjoni.
5.           TAGĦRIF IEĦOR
Il-proposta tinkludi klawżola sunset.
2012/0173 (NLE)
Proposta għal
DEĊIŻJONI TAL-KUNSILL
li tawtorizza lill-Ungerija biex tapplika
miżura speċjali li tidderoga mill-Artikolu 193 tad-Direttiva 2006/112/KE
dwar is-sistema komuni ta' taxxa fuq il-valur miżjud
(it-test Ungeriż biss huwa
awtentiku)
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea,
Wara li kkunsidra d-Direttiva
tal-Kunsill 2006/112/KE tat-28 ta' Novembru 2006 dwar
is-sistema komuni ta’ taxxa fuq il-valur miżjud[2], u b’mod
partikolari l-Artikolu 395(1) tagħha,
Wara li kkunsidra l-proposta mill-Kummissjoni
Ewropea,
Billi:
(1)       Bl-ittra rreġistrata
mal-Kummissjoni fit-3 ta' Frar 2012, l-Ungerija talbet
l-awtorizzazzjoni biex, għal perjodu ta' sentejn, tidderoga
mid-dispożizzjonijiet tal-Artikolu 193 tad-Direttiva 2006/112/KE li
tirregola l-persuna responsabbli għall-ħlas tat-taxxa fuq il-valur
miżjud (VAT) lill-awtoritajiet tat-taxxa. F'dik l-ittra, l-Ungerija
semmiet li mhux se tfittex it-tiġdid tal-awtorizzazzjoni.
(2)       B’konformità mat-tieni
paragrafu tal-Artikolu 395(2) tad-Direttiva 2006/12/KE,
il-Kummissjoni infurmat lill-Istati Membri l-oħra permezz ta’ ittra datata
s-26 ta’ April 2012 bit-talba tar-Ungerija. Permezz ta’ ittra
datata t-2 ta’ Mejju 2012, il-Kummissjoni nnotifikat
lill-Ungerija li hi kellha l-informazzjoni kollha li kienet tikkunsidra
meħtieġa sabiex tqis it-talba.
(3)       Il-persuna responsabbli
mill-ħlas tal-VAT hi, b'regola ġenerali, il-persuna taxabbli li
tipprovdi l-prodotti, skont l-Artikolu 193 tad-Direttiva 2006/112/KE.
L-għan tad-deroga mitluba mill-Ungerija hu li, għal perjodu limitat,
jitfa' r-responsabbiltà fuq dik il-persuna taxxabbli li tkun saritilha
l-provvista ta' ċerti prodotti agrikoli mhux proċessati fis-setturi
taċ-ċereali u żerriegħa għaż-żejt.
(4)       F'dawk is-setturi, l-Ungerija
nnotatat li għadd ta' Kummerċjanti huma involuti f'forom differenti
ta' evażjoni tat-taxxa, kemm internament kif ukoll fil-kummerċ
Intra-Komunitarju, billi ma jgħaddux il-VAT, li huma jkun ġabru fuq
il-provvisti tagħhom, lill-awtoritajiet tat-taxxa. Il-klijenti
tagħhom, sa fejn huma persuni taxxabbli bi dritt sħiħ għal
tnaqqis, jibqgħu intitolati jnaqqsu l-VAT.
(5)       In-nomina ta' persuna
taxxabbli li lilha jsir il-forniment bħala dik responsabbli għall-VAT
minflok il-fornitur tkun miżura temporanja ta' emerġenza li twassal
biex titneħħa l-opportunità li wieħed jinvolvi ruħu f'dik
il-forma ta' evażjoni. L-applikazzjoni ta’ dik il-miżura għal
sentejn għandha tagħti żmien biżżejjed lill-Ungerija
biex tintroduċi fis-settur agrikolu miżuri definittivi li jkunu
kompatibbli mad-Direttiva 2006/112/KE u li jipprevenu u jiġġieldu din
il-forma ta’ evażjoni.
(6)       Biex ikun prevenut
it-trasferiment tal-evażjoni tat-taxxa għall-istadju ta'
proċessar tal-prodotti, għall-prodotti jew setturi oħra,
l-Ungerija għandha tintroduċi miżuri xierqa ta' kontroll u
obbligi ta' rappurtar u tinnotifika lill-Kummissjoni dwarhom.
(7)       Sabiex ikun żgurat li
l-miżura ta' deroga tapplika biss għal ċertu prodotti agrikoli
speċifiċi u biex tkun garantita ċ-ċertezza legali
tagħha, il-prodotti koperti minn din il-miżura għandhom ikunu
determinati bl-użu tan-nomenklatura magħquda stipulata fir-Regolament
tal-Kunsill Nru 2658/87 tat-23 ta' Lulju 1987 dwar
in-nomenklatura tat-tariffa u l-istatistika u dwar it-Tariffa Doganali Komuni[3].
(8)       Il-miżura hija
proporzjonata mal-objettivi mfittxa minħabba li hija limitata
fiż-żmien u mhux maħsuba biex tapplika b'mod ġenerali
iżda biss għal għadd ta' prodotti speċifikati bir-reqqa li
normalment mhumiex destinati għal konsum finali fi stat mhux mibdul, u li
b'relazzjoni magħhom l-evażjoni tat-taxxa ikkawżat telf
sostanzjali ta' dħul mill-VAT.
(9)       Il-miżura speċjali
ma taffettwax l-ammont globali ta’ dħul mill-VAT fl-Ungerija miġbur
fl-istadju tal-konsum finali u ma jkollha l-ebda effett negattiv fuq
ir-riżorsi proprji tal-Unjoni li jkunu ġejjin mill-VAT,
ADOTTA DIN ID-DEĊIŻJONI:
Artikolu 1
B'deroga mill-Artikolu 193 tad-Direttiva
2006/112/KE, l-Ungerija hija b'dan awtorizzata li tinnomina, bħala
l-persuna responsabbli biex tħallas il-VAT, lill-persuna taxxabbli li
lilha jsiru fornimenti tal-prodotti li ġejjin, kif stipulat
fin-nomenklatura magħquda stabbilita bir-Regolament (KEE)
Nru 2658/87, bħala l-persuni responsabbli għall-ħlas
tal-VAT.
 Kodiċi tan-NM || Prodott
 1001 || Qamħ u taħlita ta' ċereali (meslin)
 1002 || Segala
 1003 || Xgħir
 1004 || Ħafur
 1005 || Qamħirrum
 1008 60 00 || Ibridu tal-qamħ u x-xgħir (triticale)
 1201 || Soja, imkissra jew le
 1205 || Żerriegħa tan-nevew jew tal-kolza, imkissra jew le
 1206 00 || Żerriegħa tal-ġirasol, imkissra jew le
Artikolu 2
L-awtorizzazzjoni prevista fl-Artikolu 1
hija soġġetta għall-kondizzjoni li l-Ungerija ddaħħal
miżuri ta’ kontroll xieraq u effikaċji u obbligi ta' rappurtar
fir-rigward ta' persuni taxxabbli li jfornu l-prodotti li għalihom
tapplika din id-Deċiżjoni.
L-Ungerija għandha tgħarraf
lill-Kummissjoni bl-introduzzjoni tal-miżuri u l-obbligi msemmija fl-ewwel
paragrafu.
Artikolu 3
Din id-Deċiżjoni għandha
tapplika għal sentejn mid-data tan-notifika tagħha.
Artikolu 4
Din id-Deċiżjoni hija indirizzata
lill-Ungerija.
Magħmul fi Brussell,
                                                                       Għall-Kunsill
                                                                       Il-President
[1]               ĠU
L 347, 11.12.2006, p. 1
[2]               ĠU L 347, 11.12.2006, p. 1.
[3]               ĠU L 256, 7.9.1987, p. 1.


               IL-KUMMISSJONI EWROPEA
            Brussell, 18.7.2016
            COM(2016) 473 final
            2016/0228(NLE)
            Proposta għal
            DEĊIŻJONI TAL-KUNSILL
            dwar l-allokazzjoni ta’ fondi diżimpenjati minn proġetti taħt l-għaxar (10) Fond Ewropew għall-Iżvilupp għall-għan tar-riforniment tal-Faċilità għall-Paċi fl-Afrika

               MEMORANDUM TA’ SPJEGAZZJONI

               1.IL-KUNTEST TAL-PROPOSTA

               •Raġunijiet u għanijiet tal-proposta

               Il-Faċilità għall-Paċi fl-Afrika (FPA) ġiet stabbilita fl-2003 fil-qafas tal-Ftehim ta’ Cotonou
                  1
                u hija ffinanzjata mill-Fond Ewropew għall-Iżvilupp (FEŻ), jiġifieri barra mill-baġit ġenerali tal-Unjoni. L-FPA sar wieħed mill-istrumenti ewlenin għall-implimentazzjoni tal-kooperazzjoni Afrika-UE dwar il-paċi u s-sigurtà. Ir-riżorsi finanzjarji tal-FPA għall-perjodu 2014-2016
                  2
                huma taħt pressjoni severa. Bir-rata attwali tal-użu, dawn se jiġu eżawriti qabel tmiem il-perjodu. Ir-riżorsi għall-perjodu 2017-2018 għandhom ukoll ikunu kapaċi jirreaġixxu għall-ħtiġijiet u t-talbiet kontinwi mill-Unjoni Afrikana biex jiġu indirizzati l-kriżijiet tas-sigurtà li għaddejjin bħalissa u oħrajn emerġenti fl-Afrika, kif ukoll ċirkostanzi mhux previsti. Il-prevedibbiltà u s-sostenibbiltà tal-finanzjament tal-FPA jridu jiġu żgurati. Il-ħtiġijiet finanzjarji tal-FPA sa tmiem l-2018 bħalissa huma stmati għal EUR 685 miljun.

               Il-Kumitat Politiku u ta’ Sigurtà (KPS) u l-Kumitat tar-Rappreżentanti Permanenti (Coreper) tal-Kunsill iddiskutew is-sostenibbiltà finanzjarja tal-FPA biex jiżguraw il-finanzjament sal-2018 fuq il-bażi tal-proposti tal-Kummissjoni
                  3
               . Fil-laqgħa tiegħu tat-18 ta’ Mejju, il-Coreper approva kompromess mressaq mill-Presidenza
                  4
                sabiex juża kombinazzjoni ta’ fondi mill-għaxar (10) u l-11-il FEŻ.

               L-għan ta’ dan l-abbozz ta' proposta għal deċiżjoni tal-Kunsill huwa li tinkiseb l-awtorizzazzjoni tal-Kunsill biex jintużaw fondi diżimpenjati mill-għaxar (10) FEŻ għar-riforniment tal-Faċilità għall-Paċi fl-Afrika b’ammont addizzjonali sa EUR 491,38 miljun, li minnhom EUR 475 miljun se jikkontribwixxu għall-finanzjament tal-ħtiġijiet tal-FPA sa tmiem l-2018 u EUR 16,38 miljun se jkopru nefqa mġarrba mill-Kummissjoni. Biex dawn il-fondi jiġu kkumplimentati mir-riżerva tal-prestazzjoni ("réserve non-mobilisable"), il-fondi addizzjonali se jiġu mmobilizzati għall-FPA mill-11-ir riżerva tal-FEŻ (EUR 100 miljun mir-riżerva Intra-AKP soġġetti għall-approvazzjoni minn qabel tat-talba tal-Unjoni Afrikana mill-Kumitat tal-Ambaxxaturi tal-AKP u EUR 110 miljun mir-riżerva tal-Programmi Indikattivi Nazzjonali / Programmi Indikattivi Reġjonali (NIP/RIP)).

               •Konsistenza ma’ dispożizzjonijiet ta’ politika eżistenti fil-qasam ta’ politika

                  L-FPA huwa wieħed mill-istrumenti ewlenin għall-implimentazzjoni tal-kooperazzjoni Afrika-UE dwar il-paċi u s-sigurtà taħt l-Istrateġija Konġunta Afrika-UE adottata f’Lisbona fl-2007. Fir-raba' (4) Summit Afrika-UE fl-2014, il-paċi u s-sigurtà ġiet ikkonfermata bħala wieħed mill-ħames oqsma ta’ prijorità għall-implimentazzjoni tal-Istrateġija Konġunta.

                  Bħala segwitu għall-konklużjonijiet tal-Kunsill dwar il-Politika ta’ Sigurtà u ta’ Difiża Komuni (PSDK) tat-18 ta’ Mejju 2015, is-Servizz Ewropew għall-Azzjoni Esterna (SEAE) u s-servizzi tal-Kummissjoni għandhom jivvalutaw il-potenzjal tal-istrumenti tal-Unjoni għall-indirizzar tal-bini tal-kapaċità b’appoġġ għas-sigurtà u l-iżvilupp (CBSD), inkluża l-fattibbiltà ta’ adattament tal-FPA sabiex jiġu indirizzati l-limitazzjonijiet tiegħu. Sadanittant, huwa importanti li l-FPA tkompli twassal u tikkontribwixxi għall-għanijiet tal-politika tal-paċi u s-sigurtà tal-UE.

                  Din il-proposta, billi tikkontribwixxi għal kontinwazzjoni tal-attivitajiet tal-FPA sal-2018, fl-aħħar mill-aħħar se tikkontribwixxi wkoll biex isservi l-Għanijiet ta’ Żvilupp Sostenibbli (SDG), b’mod partikolari l-SDG Nru 16 "Il-promozzjoni ta’ soċjetajiet paċifiċi u inklużivi għall-iżvilupp sostenibbli, l-għoti ta’ aċċess għal ġustizzja għal kulħadd u l-bini ta’ istituzzjonijiet effettivi, responsabbli u inklużivi fil-livelli kollha".

                  L-FPA normalment tiġi ffinanzjata mill-pakkett Intra-AKP tal-FEŻ. L-attivitajiet iffinanzjati mill-fondi addizzjonali allokati għall-FPA mir-riżerva tal-prestazzjoni ("réserve non-mobilisable") se jibqgħu konformi mal-għanijiet ġenerali u speċifiċi tal-FPA stipulati fl-istrateġija Intra-AKP
                     5
                  .

                  Il-fondi addizzjonali ser jintużaw skont ir-regoli u l-proċeduri applikabbli għall-ħdax (11)-il FEŻ. L-ipprogrammar ta’ dawn il-fondi se jsir permezz ta’ deċiżjoni tal-Kummissjoni li temenda l-Programm ta’ Azzjoni tal-FPA 2014-2016
                     6
                   u deċiżjoni tal-Kummissjoni li tadotta l-Programm ta’ Azzjoni tal-FPA 2017-2018 li jmiss. Fiż-żewġ każijiet, se tkun meħtieġa approvazzjoni mill-Coreper, kif previst mill-Artikolu 15 tar-Regolament ta’ Implimentazzjoni tal-ħdax (11)-il FEŻ
                     7
                  .

               •Konsistenza ma' politiki oħrajn tal-Unjoni

                  MHUX APPLIKABBLI

               2.BAŻI ĠURIDIKA, SUSSIDJARJETÀ U PROPORZJONALITÀ

               •Bażi ġuridika

                  L-Artikolu 1(4) tal-Ftehim Intern tal-ħdax (11)-il FEŻ
                     8
                  .

                  L-Artikolu 1 (4) tal-11-il Ftehim Intern tal-FEŻ jirrikjedi li l-Kunsill jadotta d-deċiżjoni tiegħu b’unanimità.

               •Sussidjarjetà (għal kompetenza mhux esklussiva)

                  MHUX APPLIKABBLI
                     Il-FEŻ huwa stabbilit minn ftehim intern bejn ir-rappreżentanti tal-Istati Membri u jipprevedi l-possibbiltà li jintużaw fondi diżimpenjati, jekk ikun hekk maqbul mill-Kunsill
                     9
                  .

               •Proporzjonalità

                  Il-proposta u b’mod partikolari l-ammonti proposti huma bbażati fuq analiżi komprensiva mill-SEAE / is-servizzi tal-Kummissjoni (Anness għal dok. tal-Kunsill 8662/16 tal-10.05.2016). Il-proposta tintegra gwida mill-KPS, pereżempju limitazzjoni applikata għal ċerti spejjeż (benefiċċji finanzjarji) u għalhekk, għall-kuntrarju għal dak li kien isir qabel, ma tkoprix bil-finanzjament mill-FEŻ biss il-ħtiġijiet ta’ finanzjament kollha tal-azzjonijiet tal-Unjoni Afrikana f’dan il-qasam, b’mod partikolari l-Operazzjonijiet ta’ Appoġġ għall-Paċi (PSOs). Din il-proposta hija bbażata wkoll fuq is-suppożizzjoni li kontributuri oħra se jikkontribwixxu għal sforzi finanzjarji. B’mod partikolari li l-Istati Membri tal-Unjoni Afrikana gradwalment se jissodisfaw l-impenn magħmul waqt is-Summit tal-Unjoni Afrikana f’Johannesburg, l-Afrika t’Isfel, f’Ġunju 2015, biex tintlaħaq 25 % tal-kontribuzzjoni tal-Operazzjonijiet ta’ Appoġġ għall-Paċi (PSOs) sal-2020; u li donaturi oħrajn, inklużi n-NU, jikkontribwixxu wkoll. L-Istati Membri tal-UE għandhom ukoll il-possibbiltà li jżidu l-kontribuzzjonijiet volontarji. Fl-aħħar nett, il-proposta hija skont it-talba tal-KPS biex jittejjeb il-bilanċ tal-appoġġ tal-FPA bejn il-PSOs u attivitajiet ta’ bini tal-kapaċità.

               •Għażla tal-istrument

                  Il-FEŻ huwa l-uniku sors ta’ finanzjament tal-FPA fil-livell tal-UE. Minħabba l-limitazzjonijiet ġuridiċi, l-istrumenti eżistenti tal-UE ffinanzjati mill-baġit ġenerali tal-Unjoni ma jistgħux jintużaw għal operazzjonijiet b’implikazzjonijiet militari jew ta’ difiża jew għall-appoġġ ta’ benefiċjarji militari għal kompiti għajr dawk espliċitament ċivili.

               3.RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U VALUTAZZJONIJIET TAL-IMPATT

               •Evalwazzjonijiet ex post/kontrolli tal-idoneità tal-leġiżlazzjoni eżistenti

                  MHUX APPLIKABBLI

               •Konsultazzjonijiet mal-partijiet ikkonċernati

                  MHUX APPLIKABBLI

               •Ġbir u użu tal-kompetenzi

                  MHUX APPLIKABBLI

               •Valutazzjoni tal-impatt

                  MHUX APPLIKABBLI

               •Idoneità regolatorja u simplifikazzjoni

                  MHUX APPLIKABBLI

               •Drittijiet fundamentali

                  L-FPA tappoġġa Operazzjonijiet ta’ Appoġġ għall-Paċi mmexxija mill-Afrika, fejn it-theddida tad-drittijiet fundamentali tista’ tkun problema. Minbarra dispożizzjonijiet dwar id-drittijiet tal-bniedem li jinsabu fir-Regolament ta’ Implimentazzjoni tal-11-il FEŻ, il-programm ta’ azzjoni pluriennali 2014-2016 tal-FPA fih dispożizzjonijiet speċifiċi li jappoġġaw "l-integrazzjoni tal-linji gwida rilevanti dwar id-drittijiet tal-bniedem, il-protezzjoni tan-nisa u t-tfal f’konflitti armati u r-rwol tan-nisa fir-riżoluzzjoni ta’ konflitti, kif ukoll l-applikazzjoni tar-riżoluzzjonijiet tal-Kunsill tas-Sigurtà tan-NU 1325, 1820 u 1612". Bħala eżempju konkret, it-taħriġ tal-gwardjani tal-paċi dwar id-drittijiet tal-bniedem huwa appoġġat permezz tal-FPA. Dawn id-dispożizzjonijiet huma msarrfa ulterjorment f’arranġamenti kuntrattwali tal-FPA mal-Kummissjoni tal-Unjoni Afrikana.

               4.IMPLIKAZZJONIJIET BAĠITARJI

                  Xejn (il-FEŻ jinsab barra l-baġit tal-UE).

               5.ELEMENTI OĦRAJN

               •Pjanijiet ta' implimentazzjoni u arranġamenti dwar il-monitoraġġ, l-evalwazzjoni u r-rappurtar

                  L-arranġamenti ta’ monitoraġġ, evalwazzjoni u rappurtar huma dawk applikabbli għall-11-il FEŻ u dawk previsti fi programmi ta’ azzjoni pluriennali rilevanti. Huma inklużi wkoll miżuri addizzjonali rilevanti fl-"aide-mémoire" dwar il-miżuri biex tissaħħaħ il-Kummissjoni tal-Unjoni Afrikana, iffirmati bejn il-Kummissjoni Ewropea u l-Kummissjoni tal-Unjoni Afrikana fil-15 ta’ April 2016, li għandhom jiġu rrispettati mill-Kummissjoni tal-Unjoni Afrikana fl-implimentazzjoni tal-FEŻ fil-ġestjoni indiretta.

               •Dokumenti ta’ spjegazzjoni (għad-direttivi)

                  MHUX APPLIKABBLI

               •Spjegazzjoni fid-dettall tad-dispożizzjonijiet speċifiċi tal-proposta

                  L-Artikolu 1 paragrafu (1) tal-proposta jipprevedi li fondi diżimpenjati sa ammont massimu ta’ EUR 491 387 500 minn proġetti taħt l-għaxar (10) FEŻ ser jiġu allokati għall-finijiet tar-rikostituzzjoni tal-FPA biex jiġu indirizzati l-bżonnijiet finanzjarji pendenti tal-Programm ta’ Azzjoni tal-FPA 2014-2016 u l-bżonnijiet finanzjarji stmati tal-Programm ta’ Azzjoni 2017-2018.

                  L-Artikolu 1 paragrafu (2) jipprevedi li massimu ta’ EUR 16 387 500 tal-ammont taħt il-paragrafu (1) ser jiġu allokati lill-Kummissjoni għan-nefqa ta' appoġġ. Dan jiġi kkalkulat billi jintuża l-istess proporzjon (3,45 %) bħal dak previst għall-ġestjoni tal-fondi tal-11-il FEŻ fl-Artikolu 1(2) (a) tal-Ftehim Intern tal-11-il FEŻ.

                  L-Artikolu 1 paragrafu (3) jipprevedi li r-regoli tal-11-il FEŻ ser ikunu applikabbli (Implimentazzjoni u Regolamenti Finanzjarji
                     10
                  ).

                  L-Artikolu 2 jipprevedi d-data tad-dħul fis-seħħ tad-deċiżjoni.

               2016/0228 (NLE)

               Proposta għal

               DEĊIŻJONI TAL-KUNSILL

               dwar l-allokazzjoni ta’ fondi diżimpenjati minn proġetti taħt l-għaxar (10) Fond Ewropew għall-Iżvilupp għall-għan tar-riforniment tal-Faċilità għall-Paċi fl-Afrika

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea,

               Wara li kkunsidra l-Ftehim Intern bejn ir-Rappreżentanti tal-Gvernijiet tal-Istati Membri tal-Unjoni Ewropea, imlaqqgħin fi ħdan il-Kunsill, dwar l-iffinanzjar ta' għajnuna mill-Unjoni Ewropea taħt il-qafas finanzjarju pluriennali għall-perjodu mill-2014 sal-2020, skont il-Ftehim ta' Sħubija AKP-UE, u dwar l-allokazzjoni ta' assistenza finanzjarja għall-Pajjiżi u Territorji Extra-Ewropej li għalihom tapplika r-Raba' Parti tat-Trattat dwar il-Funzjonament tal-Unjoni Ewropea
                  11
               , u b'mod partikolari l-Artikolu 1(4) tiegħu,

               Wara li kkunsidra l-proposta mill-Kummissjoni Ewropea,

               Billi:

               (1)Il-Kummissjoni, bl-adozzjoni tad-Deċiżjoni C(2014)4907 tal-15 ta’ Lulju 2014 dwar il-Programm ta’ Azzjoni 2014-2016 tal-Faċilità għall-Paċi fl-Afrika favur il-Kummissjoni tal-Unjoni Afrikana
                  12
               , allokat ammont totali ta’ EUR 901 339 064.53 għall-Programm ta’ Azzjoni 2014-2016 tal-Faċilità għall-Paċi fl-Afrika (FPA). Minn dan l-ammont, EUR 900 000 000 huma mill-Fond Ewropew għall-Iżvilupp (FEŻ) u ta’ EUR 1 339 064.53 minn kontribuzzjoni volontarja addizzjonali tar-Renju tad-Danimarka.

               (2)L-Unjoni Ewropea diġà tagħti kontribut finanzjarju sostanzjali biex tappoġġa r-reazzjonijiet tal-Unjoni Afrikana għal kriżijiet attwali u emerġenti ta’ sigurtà fl-Afrika. Diversi miżuri biex iżommu l-kontribut finanzjarju tal-FPA fl-livell sostenibbli ġew implimentati. Madankollu, is-sitwazzjoni attwali u dik futura ser jeħtieġu livell ogħla ta’ kontribuzzjoni finanzjarja tal-Unjoni, inkluż permezz tal-FPA, biex tirrispondi għal domandi tal-Unjoni Afrikana.

               (3)Il-ħtiġijiet addizzjonali tal-FPA għall-perjodu 2016-2018 huma stmati għal EUR 685 000 000.

               (4)Huwa xieraq li jintużaw fondi diżimpenjati minn proġetti taħt l-għaxar (10) FEŻ biex jiġu indirizzati l-ħtiġijiet ta’ finanzjament mhux issodisfati tal-FPA għall-2016, ċirkustanzi mhux previsti possibbli kif ukoll sabiex tkun żgurata l-prevedibbiltà tal-finanzjament tal-FPA sa tmiem l-2018.

               (5)Il-fondi tal-FPA addizzjonali għandhom jiffinanzjaw l-attivitajiet tal-FPA, inkluż l-appoġġ għal operazzjonijiet ta’ appoġġ għall-paċi mmexxija mill-Afrikani (PSOs), appoġġ għall-operazzjonalizzazzjoni tal-Arkitettura Afrikana għall-Paċi u s-Sigurtà (APSA), appoġġ għal azzjonijiet ta’ impatt rapidu (Mekkaniżmu ta’ Reazzjoni Bikrija) u jkopru n-nefqa tal-appoġġ imġarrba mill-Kummissjoni.

               (6)Dawn il-fondi għandhom jintużaw skont il-programmi ta’ azzjoni pluriennali rilevanti tal-FPA
                  13
                u skont ir-regoli u l-proċeduri applikabbli għall-11-il FEŻ, kif stabbilit fir-Regolamenti tal-Kunsill (UE) 2015/322
                  14
                u 2015/323
                  15
               .

               ADOTTA DIN ID-DEĊIŻJONI:

               Artikolu 1

               Ammont sa massimu ta’ EUR 491 387 500 mill-fondi diżimpenjati minn proġetti taħt l-għaxar (10) Fond Ewropew għall-Iżvilupp (FEŻ) jiġu allokati għall-għan tar-riforniment tal-FPA għall-perjodu 2016-2018.

               Minn dan l-ammont, sa massimu ta’ EUR 16 387 500 jiġi allokat għan-nefqa ta’ appoġġ imġarrba mill-Kummissjoni.

               Dawn il-fondi jintużaw skont ir-regoli u l-proċeduri applikabbli għall-1l-il FEŻ.

               Artikolu 2

               Din id-Deċiżjoni tidħol fis-seħħ fil-jum wara dak tal-adozzjoni tagħha.

               Magħmul fi Brussell,

                     Għall-Kunsill

                     Il-President

                     (1)
                  Ftehim ta' Sħubija bejn il-membri tal-Grupp ta' Stati Afrikani, tal-Karibew u tal-Paċifiku, minn naħa, u l-Komunità Ewropea u l-Istati Membri tagħha, min-naħa l-oħra, iffirmat f'Cotonou fit-23 ta' Ġunju 2000.

                     (2)
                  Deċiżjoni tal-Kummissjoni C(2014) 4907 tal-15 ta’ Lulju 2014.

                     (3)
                  Dok. 164/15 ACP tal-15.12.2015

                     (4)
                  Dok. 8662/16 tal-10.05.2016

                     (5)
                  Id-Deċiżjoni tal-Kummissjoni C(2015) 7766 tat-13/11/2015 dwar l-adozzjoni tad-Dokument ta’ Strateġija 2014-2020 u l-Programm Indikattiv għall-kooperazzjoni Intra-AKP bejn l-Unjoni Ewropea u l-Grupp ta’ Stati AKP

                     (6)
                  Id-Deċiżjoni tal-Kummissjoni C(2014) 4907 tal-15 ta’ Lulju 2014.

                     (7)
                  Ir-Regolament tal-Kummissjoni (UE) 2015/322 tat-2 ta' Marzu 2015 (ĠU L 58 tat-3.3.2015, p.1)

                     (8)
                  Ftehim Intern bejn ir-Rappreżentanti tal-Gvernijiet tal-Istati Membri tal-Unjoni Ewropea, imlaqqgħin fi ħdan il-Kunsill, dwar l-iffinanzjar ta’ għajnuna mill-Unjoni Ewropea taħt il-qafas finanzjarju pluriennali għall-perjodu mill-2014 sal-2020, skont il-Ftehim ta’ Sħubija AKP-UE, u dwar l-allokazzjoni ta’ assistenza finanzjarja għall-Pajjiżi u Territorji Extra-Ewropej li għalihom tapplika r-Raba’ Parti tat-Trattat dwar il-Funzjonament tal-Unjoni Ewropea (ĠU L 210, 6.8.2013, p. 1).

                     (9)
                  L-Artikolu 1(4) tal-11-il Ftehim Intern tal-FEŻ u l-Artikolu 61 tar-Regolament tal-Kunsill (UE) Nru 2015/323 tat-2 ta’ Marzu 2015 dwar ir-regolament finanzjarju applikabbli għall-11-il Fond Ewropew għall-Iżvilupp (ĠU L 58 tat-3.3.2015, p. 17)

                     (10)
                  Ir-Regolament tal-Kunsill (UE) 2015/322 tat-2 ta' Marzu 2015 dwar l-implimentazzjoni tal-11-il Fond Ewropew għall-Iżvilupp (ĠU L 58 tat-3.3.2015. p.1) u r-Regolament tal-Kunsill (UE) 2015/323 tat-2 ta’ Marzu 2015 dwar ir-regolament finanzjarju applikabbli għall-11-il Fond Ewropew għall-Iżvilupp (ĠU L 58 tat-3.3.2015, p.17).

                     (11)
                  ĠU L 210, 6.8.2013, p.1

                     (12)
                  Id-Deċiżjoni tal-Kummissjoni C(2014)4907 kif emendata bid-Deċiżjonijiet tal-Kummissjoni C(2015) 1254, C(2015) 4995 u C (2015) 8627.

                     (13)
                  Id-Deċiżjoni tal-Kummissjoni C(2014) 4907 tal-15 ta’ Lulju 2014.

                     (14)
                  Ir-Regolament tal-Kunsill (UE) 2015/322 tat-2 ta' Marzu 2015 dwar l-implimentazzjoni tal-11-il Fond Ewropew għall-Iżvilupp (ĠU L 58, 3.3.2015, p.1).

                     (15)
                  Ir-Regolament tal-Kunsill (UE) 2015/323 tat-2 ta' Marzu 2015 dwar ir-regolament finanzjarju applikabbli ghall-11-il Fond Ewropew għall-Iżvilupp (ĠU L 58, 3.3.2015, p. 17).


Avviż Legali Importanti

|

52009PC0012

Proposta għal deċiżjoni tal-Kunsill dwar il-projbizzjoni provviżorja fl-Ungerija tal-użu u l-bejgħ tal-qamħirrun ġenetikament modifikat (Zea mays L. linja MON810) li jesprimi l-ġene Bt cry1Ab, skont id-Direttiva 2001/18/KE tal-Parlament Ewropew u tal-Kunsill  /* KUMM/2009/0012 finali */

	[pic] | KUMMISSJONI TAL-KOMUNITAJIET EWROPEJ |Brussel 21.1.2009KUMM(2009) 12 finaliProposta għalDEĊIŻJONI TAL-KUNSILLdwar il-projbizzjoni provviżorja fl-Ungerija tal-użu u l-bejgħ tal-qamħirrun ġenetikament modifikat (Zea mays L. linja MON810) li jesprimi l-ġene Bt cry1Ab, skont id-Direttiva 2001/18/KE tal-Parlament Ewropew u tal-Kunsill(preżentata mill-Kummissjoni)MEMORANDUM TA' SPJEGAZZJONI1. Bid-Deċiżjoni tal-Kummissjoni 98/294/KE tat-22 ta' April 1998 rigward it-tqegħid fis-suq ta’ qamħirrun ġenetikament modifikat ( Zea mays L. linja MON810) skont id-Direttiva tal-Kunsill 90/220/KEE, ġie deċiż li kellu jingħata kunsens għat-tqegħid fis-suq tal-prodott.2. Fit-3 ta’ Awwissu 1998 l-awtoritajiet Franċiżi taw kunsens għat-tqegħid fis-suq ta’ dak il-prodott. Skont l-Artikolu 13(5) tad-Direttiva 90/220/KEE, il-prodott jista’ jintuża fil-Komunità kollha.3. Skont l-Artikolu 23(1) tad-Direttiva 2001/18/KEE, l-awtoritajiet Ungeriżi infurmaw lill-Kummissjoni fl-20 ta’ Jannar 2005 dwar id-deċiżjoni tagħhom li jipprojbixxu provviżorjament l-użu u l-bejgħ tal-qamħirrun ġenetikament modifikat konċernat u taw ir-raġunijiet għal dan.4. L-Awtorità Ewropea għas-Sikurezza tal-Ikel (EFSA), fit-8 ta’ Ġunju 2005, ikkunsidrat li l-informazzjoni mogħtija mill-Ungerija ma kinitx tikkostitwixxi evidenza xjentifika ġdida li tinvalidixxi l-valutazzjoni tar-riskju ambjentali taż- Zea mays L . linja MON810 u li għalhekk tkun tiġġustifika projbizzjoni tal-użu u l-bejgħ ta’ dan il-prodott fl-Ungerija.5. Il-Kummissjoni kkunsidrat id-dikjarazzjoni tal-Kunsill tal-Ambjent fl-24 ta’ Ġunju 2005, li sabiex jindika l-oppożizzjoni tiegħu għal proposta fejn Stat Membru ieħor intalab jirrevoka l-miżura ta’ klawżola ta’ salvagwardja dwar l-istess OĠM, stqarr li kien għad baqa’ grad ta’ inċertezza rigward il-miżura ta’ salvagwardja assoċjata mat-tqegħid fis-suq tal-qamħirrun MON810 u talab lill-Kummissjoni biex tiġbor aktar provi xjentifiċi u biex tkompli tivvaluta jekk il-miżura nazzjonali kinetx iġġustifikata u jekk l-awtorizzazzjoni tal-OĠM skont id-Direttiva 90/220/KEE kinetx għadha tissodisfa r-rekwiżiti ta’ sikurezza tad-Direttiva 2001/18/KE.6. Il-Kummissjoni, għalhekk, ikkonsultat l-EFSA f’Novembru 2005 dwar jekk kienx hemm xi raġuni xjentifika biex jitqies li aktar tqegħid fis-suq tal-OĠM soġġett għall-miżuri ta’ klawżola ta' salvagwardja, inkluż iż- Zea mays L. linja MON810, kienx aktarx iwassal għal effetti negattivi fuq is-saħħa tal-bniedem jew l-ambjent taħt il-kundizzjonijiet ta’ kunsens, u talbet l-EFSA biex tqis kwalunkwe tagħrif ieħor xjentifiku li rriżulta sussegwentement għall-opinjonijiet xjentifiċi ta’ qabel li vvalutaw is-sikurezza ta’ dawn l-OĠM.7. L-istennija ta’ din l-opinjoni ġdida tal-EFSA dwar iż- Zea mays L. linja MON810 tqieset xierqa qabel ma tittieħed kwalunkwe azzjoni dwar il-miżura ta’ salvagwardja relatata nnotifikata mill-Ungerija, minħabba l-implikazzjoni possibbli tagħha fuq l-opinjoni ta’ qabel adottata f’Ġunju 2005.8. L-EFSA, fl-opinjoni tagħha tad-29 ta’ Marzu 2006 (ippubblikata fil-11 ta’ April 2006), ikkonkludiet li ma hemm ebda raġuni li aktar tqegħid fis-suq taż- Zea mays L. linja MON810 aktarx jikkawża xi effetti negattivi fuq is-saħħa tal-bniedem u tal-annimali jew l-ambjent taħt il-kundizzjonijiet tal-kunsensi rispettivi tagħhom.9. F’dawn iċ-ċirkustanzi, il-Kummissjoni, skont l-Artikolu 23 tad-Direttiva 2001/18/KE jeħtiġilha tieħu deċiżjoni skont il-proċeduri stabbiliti fl-Artikolu 30(2) tad-Direttiva li għandhom japplikaw għaliha l-Artikoli 5 u 7 tad-Deċiżjoni 1999/468/KE, wara li tikkunsidra d-dispożizzjonijiet tal-Artikolu 8 tagħha.10. Billi l-EFSA kkunsidrat li l-prodott ma kienx jikkostitwixxi riskju għas-saħħa tal-bniedem jew l-ambjent, il-Kummissjoni ppreparat abbozz ta’ Deċiżjoni fejn titlob lill-Ungerija biex tirrevoka l-miżuri tagħha dwar iż- Zea mays L. linja MON810.11. Tressaq abbozz tal-miżuri li għandhom jittieħdu, skont l-Artikolu 5(2) tad-Deċiżjoni 1999/468/KE, għal opinjoni, quddiem il-Kumitat stabbilit skont l-Artikolu 30 tad-Direttiva 2001/18/KE.12. Il-Kumitat, ikkonsultat fit-18 ta’ Settembru 2006, ma tax opinjoni, u dan kien jesiġi li l-Kummissjoni, skont l-Artikolu 5(4) tad-Deċiżjoni 1999/468/KE, tressaq quddiem il-Kunsill proposta dwar il-miżuri li għandhom jittieħdu, filwaqt li tinforma lill-Parlament Ewropew.13. Fl-20 ta’ Frar 2007, il-Kunsill tal-Ambjent, indika l-oppożizzjoni tiegħu għall-proposta b’maġġoranza kwalifikata.14. Il-Kunsill, fid-Deċiżjoni tiegħu rrefera għall-valutazzjoni ambjentali tar-riskju kif ipprovdut fid-Direttiva 2001/18/KE u indika li ‘jeħtieġ li l-istrutturi agrikoli u l-karatteristiċi reġjonali ekoloġiċi differenti fl-Unjoni Ewropea jitqiesu b’mod aktar sistematiku fil-valutazzjoni ambjentali tar-riskju’.15. Fit-30 ta’ Novembru 2007 l-Ungerija bagħtet lill-Kummissjoni tagħrif addizzjonali dwar il-kultivazzjoni taż- Zea mays L. linja MON810 biex tappoġġa l-miżura tagħha.16. B’riżultat ta’ dan, fit-18 ta' April 2008, l-EFSA ntalbet tivvaluta jekk it-tagħrif ippreżentat mill-Ungerija kienx fih informazzjoni li teffettwa l-valutazzjoni ambjentali tar-riskju b’tali mod li jeżistu raġunijiet dettaljati biex il-qamħirrun imsemmi jitqies, għall-użi stipulati fil-kunsens relatat, li jikkostitwixxi riskju għall-ambjent.17. L-EFSA, fl-opinjoni tagħha tat-2 ta’ Lulju 2008 (ippubblikata fil-11 ta’ Lulju 2008) reġgħat ikkonfermat il-konklużjonijiet tagħha ta’ qabel dwar is-sikurezza taż- Zea mays L. linja MON810 u ddikjarat li ma identifikat ebda dejta ġdida soġġetta għal skrutinju jew informazzjoni xjentifika li kellha tbiddel il-valutazzjonijiet tar-riskju preċedenti imwettqa għal dan il-prodott. L-EFSA kkonkludiet ukoll li l-preżentazzjoni Ungeriża ma kinetx tforni prova xjentifika li l-ambjent tal-Ungerija kien differenti biżżejjed minn reġjuni oħrajn tal-UE biex jistħoqq valutazzjonijiet tar-riskju separati minn dawk li saru għal reġjuni oħrajn tal-UE.18. F’dawn iċ-ċirkustanzi l-Ungerija għandha tirrevoka l-miżura tagħha ta’ salvagwardja dwar l-użu u l-bejgħ taż- Zea mays L. linja MON810. Għalhekk, wara d-Deċiżjoni tal-Kunsill ta’ Frar 2007, u skont l-Artikolu 5(6)2) tad-Deċiżjoni tal-Kunsill 1999/468/KE, il-Kummissjoni reġgħat ippreżentat il-proposta tagħha dwar il-miżuri li għandhom jittieħdu filwaqt li nfurmat lill-Parlament Ewropew.Proposta għalDEĊIŻJONI TAL-KUNSILLdwar il-projbizzjoni provviżorja fl-Ungerija tal-użu u l-bejgħ tal-qamħirrun ġenetikament modifikat ( Zea mays L. linja MON810) li jesprimi l-ġene Bt cry1Ab, skont id-Direttiva 2001/18/KE tal-Parlament Ewropew u tal-Kunsill(It-test bl-Ungeriż biss huwa awtentiku)IL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra d-Direttiva 2001/18/KE tal-Parlament Ewropew u tal-Kunsill tat-12 ta’ Marzu 2001 dwar ir-rilaxx intenzjonat fl-ambjent ta’ organiżmi modifikati ġenetikament u li tħassar id-Direttiva tal-Kunsill 90/220/KEE[1], u b’mod partikolari l-Artikolu 23(2) tagħha,Wara li kkonsulta lill-Awtorità Ewropea għas-Sikurezza tal-Ikel,Billi:(1) Bid-Deċiżjoni tal-Kummissjoni 98/294/KE tat-22 ta' April 1998 rigward it-tqegħid fis-suq ta’ qamħirrun modifikat ġenetikament ( Zea may s L. linja MON810) skont id-Direttiva tal-Kunsill 90/220/KEE[2] ġie deċiż li kellu jingħata kunsens għat-tqegħid fis-suq ta’ dak il-prodott.(2) Fit-3 ta' Awwissu 1998 l-awtoritajiet kompetenti ta' Franza taw it-tali kunsens.(3) Fl-20 ta’ Jannar 2005, l-Ungerija infurmat lill-Kummissjoni li, skont l-ewwel subparagrafu tal-Artikolu 23(1) tad-Direttiva 2001/18/KE, kienet introduċiet projbizzjoni provviżorja tal-użu u l-bejgħ taż- Zea mays L. linja MON810 u tat raġunijiet għad-deċiżjoni tagħha.(4) Il-Kummissjoni talbet l-opinjoni tal-Awtorità Ewropea għas-Sikurezza tal-Ikel (EFSA) kif stabbilit bir-Regolament (KE) Nru 178/2002 tal-Parlament Ewropew u tal-Kunsill tat-28 ta’ Jannar 2002 li jistabbilixxi l-prinċipji ġenerali u l-ħtiġijiet tal-liġi dwar l-ikel, li jistabbilixxi l-Awtorità Ewropea dwar is-Sigurtà fl-Ikel [għas-Sikurezza tal-Ikel] u jistabbilixxi l-proċeduri fi kwistjonijiet ta' sigurtà [sikurezza] tal-ikel[3], fir-rigward tal-informazzjoni mibgħuta mill-Ungerija.(5) Fit-8 ta’ Ġunju 2005, u wara investigazzjoni tal-evidenza ppreżentata mill-Ungerija, l-EFSA kkonkludiet li l-evidenza xjentifika disponibbli attwalment ma kinetx tappoġġa l-argumenti mogħtija mill-Ungerija u li l-informazzjoni mogħtija mill-Ungerija ma kinetx tikkostitwixxi evidenza xjentifika ġdida biżżejjed biex tinvalidixxi l-valutazzjoni tar-riskju ambjentali taż- Zea mays L. linja MON810 stabbilita bid-Direttiva 90/220/KEE, u li tiġġustifika projbizzjoni tal-użu u l-bejgħ ta’ dak il-prodott fl-Ungerija.(6) Il-Kummissjoni kkunsidrat id-dikjarazzjoni tal-Kunsill tal-Ambjent fl-24 ta’ Ġunju 2005, li sabiex jindika l-oppożizzjoni tiegħu għal proposta fejn Stat Membru ieħor intalab jirrevoka l-miżura ta’ salvagwardja dwar l-istess OĠM, stqarr li kien għad baqa’ grad ta’ inċertezza rigward il-miżura ta’ salvagwardja assoċjata mat-tqegħid fis-suq tal-qamħirrun MON810 u talab lill-Kummissjoni biex tiġbor aktar evidenza xjentifika u biex tkompli tivvaluta jekk il-miżura nazzjonali kinetx ġustifikata u jekk l-awtorizzazzjoni tal-OĠM skont id-Direttiva 90/220/KEE kinetx għada tilħaq ir-rekwiżiti tad-Direttiva 2001/18/KE.(7) Il-Kummissjoni, għalhekk, ikkonsultat l-EFSA f’Novembru 2005 dwar jekk kienx hemm xi raġuni xjentifika biex jitqies li aktar tqegħid fis-suq taż- Zea mays L. linja MON810, kienx aktarx iwassal għal effetti negattivi fuq is-saħħa tal-bniedem jew l-ambjent taħt il-kundizzjonijiet ta’ kunsens, u b’mod partikolari talbet l-EFSA biex tqis kwalunkwe tagħrif ieħor xjentifiku li rriżulta sussegwentement għall-opinjonijiet xjentifiċi ta’ qabel li vvalutaw is-sikurezza ta’ dawn l-OĠM.(8) L-EFSA, fl-opinjoni tagħha tad-29 ta’ Marzu 2006, b’appoġġ tal-valutazzjoni ta’ diversi applikazzjonijiet fuq ibridi li fihom qamħirrun MON810, ikkonkludiet li ma hemm ebda raġuni li aktar tqegħid fis-suq taż- Zea mays L. linja MON810 aktarx jikkawża xi effetti negattivi fuq is-saħħa tal-bniedem u tal-annimali jew l-ambjent taħt il-kundizzjonijiet tal-kunsens.(9) B’riżultat ta’ dan, ma kien hemm ebda raġuni biex jiġi kkunsidrat li l-prodott jikkostitwixxi riskju għas-saħħa tal-bniedem jew tal-annimali jew għall-ambjent.(10) L-Ungerija kellha għalhekk tirrevoka l-miżuri ta’ klawżola ta’ salvagwardja rigward iż- Zea mays L. linja MON810.(11) Il-Kumitat stabbilit bl-Artikolu 30 tad-Direttiva 2001/18/KE ma tax l-opinjoni tiegħu dwar il-miżuri stipulati f’abbozz ta’ Deċiżjoni tal-Kummissjoni, wara l-konsultazzjoni tiegħu fit-18 ta’ Settembru 2006, skont il-proċedura stipulata fl-Artikolu 30(2) ta’ dik id-Direttiva.(12) Skont l-Artikolu 5(4) tad-Deċiżjoni tal-Kunsill 1999/468/KE, il-Kummissjoni ppreżentat lill-Kunsill proposti dwar il-miżuri li għandhom jittieħdu filwaqt li infurmat lill-Parlament Ewropew.(13) Fl-20 ta’ Frar 2007, il-Kunsill tal-Ambjent, indika l-oppożizzjoni tiegħu għall-proposta b’maġġoranza kwalifikata.(14) Il-Kunsill, fid-Deċiżjoni tiegħu rrefera għall-valutazzjoni tar-riskju ambjentali kif ipprovdut fid-Direttiva 2001/18/KE u indika li ‘jeħtieġ li l-istrutturi agrikoli u l-karatteristiċi reġjonali ekoloġiċi differenti fl-Unjoni Ewropea jitqiesu b’mod aktar sistematiku fil-valutazzjoni ambjentali tar-riskju’.(15) Fit-30 ta’ Novembru 2007 l-Ungerija bagħtet lill-Kummissjoni tagħrif addizzjonali dwar il-kultivazzjoni taż- Zea mays L. linja MON810 biex tappoġġa l-miżura tagħha ta’ salvagwardja.(16) B’riżultat ta’ dan, fit-18 ta' April 2008, l-EFSA ntalbet tivvaluta jekk it-tagħrif ippreżentat mill-Ungerija kienx fih informazzjoni li teffettwa l-valutazzjoni ambjentali tar-riskju b’tali mod li jeżistu raġunijiet dettaljati biex il-qamħirrun imsemmi jitqies, għall-użi stipulati fil-kunsens relatat, li jikkostitwixxi riskju għall-ambjent.(17) L-EFSA, fl-opinjoni tagħha tat-2 ta’ Lulju 2008 (ippubblikata fil-11 ta’ Lulju 2008) reġgħat ikkonfermat il-konklużjonijiet tagħha ta’ qabel dwar is-sikurezza taż- Zea mays L. linja MON810 u ddikjarat li ma identifikat ebda dejta ġdida soġġetta għal skrutinju jew informazzjoni xjentifika li kellha tbiddel il-valutazzjonijiet tar-riskju preċedenti dwar dan il-prodott. L-EFSA kkonkludiet ukoll li l-preżentazzjoni Ungeriża ma kinetx tforni evidenza xjentifika li l-ambjent tal-Ungerija kien differenti biżżejjed minn reġjuni oħrajn tal-UE biex jistħoqq valutazzjonijiet tar-riskju separati minn dawk li saru għal reġjuni oħrajn tal-UE.(18) F’dawn iċ-ċirkustanzi l-Ungerija għandha tirrevoka l-miżura tagħha ta’ salvagwardja dwar l-użu u l-bejgħ taż- Zea mays L. linja MON810.(19) Wara d-Deċiżjoni tal-Kunsill ta’ Frar 2007, u skont l-Artikolu 5(6)2) tad-Deċiżjoni tal-Kunsill 1999/468/KE, il-Kummissjoni reġgħat ippreżentat il-proposta tagħha dwar il-miżuri li jridu jittieħdu filwaqt li nfurmat lill-Parlament Ewropew.(20) L-Artikolu 5(6)(1) tad-Deċiżjoni 1999/468/KE jipprovdi li l-Kunsill jista’ jaġixxi b’maġġoranza kwalifikata fi żmien stabbilit għal tliet xhur skont l-Artikolu 30(2) tad-Direttiva 2001/18/KE.ADOTTA DIN ID-DEĊIŻJONI:Artikolu 1Il-miżuri meħuda mir-Repubblika tal-Ungerija biex tipprojbixxi l-użu u l-bejgħ tal-qamħirrun ġenetikament modifikat, Zea mays L. linja MON810, li jesprimi l-ġene Bt cry1A, awtorizzat għat-tqegħid fis-suq bid-Deċiżjoni 98/294/KE mhumiex iġġustifikati skont id-Direttiva 2001/18/KE.Artikolu 2Ir-Repubblika tal-Ungerija għandha tieħu l-passi meħtieġa biex tirrevoka l-miżuri adottati għall-projbizzjoni tal-użu u l-bejgħ tal-qamħirrun ġenetikament modifikat, Zea mays L. linja MON810, fit-territorju tagħha u tikkonforma ma’ din id-Deċiżjoni sa mhux aktar tard minn 20 jum wara n-notifika tagħha.Artikolu 3Din id-Deċiżjoni hija indirizzata lir-Repubblika tal-Ungerija.Magħmul fi Brussell,Għall-KunsillIl-President [pic][pic][pic] [1] ĠU L 106, 17.4.2001, p. 1.[2] ĠU L 131, 5.5.1998, p. 32.[3] ĠU L 31, 1.2.2002, p. 1. Ir-Regolament kif emendat l-aħħar bir-Regolament (KE) Nru 575/2006 (ĠU L 100, 8.4.2006, p. 3).


Avviż Legali Importanti

|

52009PC0198

Proposta għal deċiżjoni tal-Kunsill dwar l-adozzjoni ta' programm supplimentari tar-riċerka li għandu jkun implimentat miċ-Ċentru Konġunt tar-Riċerka għall-Komunità Ewropea tal-Enerġija Atomika  /* KUMM/2009/0198 finali */

	[pic] | KUMMISSJONI TAL-KOMUNITAJIET EWROPEJ |Brussel 22.4.2009KUMM(2009) 198 finaliProposta għalDEĊIŻJONI TAL-KUNSILLdwar l-adozzjoni ta' programm supplimentari tar-riċerka li għandu jkun implimentat miċ-Ċentru Konġunt tar-Riċerka għall-Komunità Ewropea tal-Enerġija AtomikaMEMORANDUM TA’ SPJEGAZZJONI1. IL-KUNTEST TAL-PROPOSTANhar id-19 ta' Frar 2004, il-Kunsill adotta programm supplimentari tar-riċerka ta' tliet snin li kellu jkun implimentat miċ-Ċentru Konġunt tar-Riċerka għall-Komunità Ewropea tal-Enerġija Atomika (mill-2004 sal-2006) dwar it-tħaddim tar-Reattur ta' Fluss Għoli (l-HFR) tal-Komunità li jinsab f’Petten (l-Olanda). Nhar is-26 ta’ Novembru 2007, il-Kunsill adotta estensjoni ta’ sena (għall-2007) għal dan il-programm supplimentari. Għaldaqstant, dan il-programm għalaqlu żmienu fil-31 ta' Diċembru 2007. It-tħaddim tal-HFR kompla matul l-2008 mingħajr programm supplimentari tar-riċerka, filwaqt li saru sforzi sabiex it-tħaddim u l-isfruttar tiegħu jissejsu fuq reġim legali indipendenti u iktar sod. Minħabba li dawn l-isforzi fallew, issa se jkun jeħtieġ li jkun hemm dispożizzjoni dwar appoġġ finanzjarju kontinwat taħt programm supplimentari ġdid tar-riċerka.B’hekk, din il-komunikazzjoni tittratta programm ġdid ta’ tliet snin għat-tħaddim tal-HFR (mill-2009 sal-2011).L-HFR jintuża mill-Kummissjoni skont il-ftehim tal-25 ta’ Lulju 1961 ta’ bejn l-Euratom u l-Olanda. Skont dan il-ftehim, il-Kummissjoni impenjat ruħha, f'isem il-Komunità, li tibni l-faċilitajiet neċessarji u li tipprovdi aktar tagħmir sabiex tagħmel "l-aħjar użu" minn dawn il-faċilitajiet (fosthom l-HFR). Dan il-ftehim kien iffirmat għal perjodu ta' 99 sena. Sabiex jagħmluh realtà, nhar il-31 ta' Ottubru 1962, iż-żewġ partijiet waslu għal ftehim fit-tul dwar il-kera għal 99 sena li jagħti d-dritt in rem (kuntratt ta' enfitewsi).L-HFR għandu rwol importanti fl-Unjoni Ewropea sabiex jingħata appoġġ għal teknoloġiji nukleari li mhumiex ta' periklu, fir-riċerka dwar il-materjali li jintużaw fil-fużjoni termonukleari, fir-riċerka fundamentali u fl-applikazzjonijiet mediċi:-  Minkejja t-tnaqqis fir-riżorsi tar-riċerka u l-iżvilupp (l-R&Ż) fil-qasam tal-fissjoni nukleari, l-HFR għadu jintuża ferm fir-riċerka dwar is-sikurezza tar-reatturi eżistenti u ta' dawk tal-ġejjieni. L-HFR jagħti kontribut lil dawn il-programmi: reatturi li għadda ż-żmien minn fuqhom u l-ġestjoni taċ-ċiklu ta’ ħajjet ir-reatturi, it-titjib tas-sikurezza tal-fjuwil nukleari, it-trasmutazzjoni tal-iskart nukleari bil-ħsieb li jittejbu l-kundizzjonijiet tar-rimi aħħari tal-iskart, studji dwar is-sikurezza tal-fjuwil għall-ġenerazzjoni l-ġdida ta’ reatturi nukleari (il-Ġenerazzjoni nru IV).-  Ir-riċerka fundamentali tuża raġġi tan-newtroni sabiex tistudja l-istruttura tal-materjali. Din l-attività qiegħda dejjem tiżviluppa u tagħti kontribut għall-fehim tal-mekkaniżmi ta' degradazzjoni u għat-taffija tagħhom, ħaġa li hija rilevanti għas-sikurezza tal-impjanti nukleari eżistenti. Il-metodi li qed jiġu studjati huma t-tekniki ta' evalwazzjoni mhux qerrieda li jużaw ir-raġġi tan-newtroni u l-proprjetajiet tan-newtroni. Il-koordinazzjoni ta' dawn l-isforzi, it-tixrid tar-riżultati u l-appoġġ għall-armonizzazzjoni jitwettqu permezz ta' netwerk Ewropew.-  Ir-reattur jintuża wkoll għall-produzzjoni kummerċjali tar-radjuiżotopi għal iktar minn 60% tal-10 miljun dijanjosi medika mwettqa kull sena fl-Ewropa. Ir-rendiment tiegħu jagħmlu apparat importanti għall-kumpaniji farmaċewtiċi Ewropej f’dan il-qasam. Barra minn hekk, minħabba li jinsab fl-Ewropa, il-produzzjoni tar-reattur hija diretta b'ħeffa lejn iċ-ċentri tal-mediċina fl-Ewropa. Dan huwa importanti ferm għall-iżotopi ta' ħajja qasira li qed jintużaw l-iktar bħalissa.-  L-HFR iservi wkoll bħala faċilità tat-taħriġ għal studenti li jkunu qed jagħmlu d-dottorat jew studju ta' wara d-dottorat u li jkunu qed iwettqu l-attivitajiet tar-riċerka tagħhom permezz ta' programm nazzjonali jew Ewropej.2. IL-KONSULTAZZJONI MAL-PARTIJIET INTERESSATI U L-VALUTAZZJONI TAL-IMPATTFost l-Istati Membri li ġew ikkonsultati minħabba l-attivitajiet tar-riċerka tagħhom fil-qasam nukleari, tliet Stati Membri (l-Olanda, Franza u l-Belġju) qablu li jagħtu kontribut għall-finanzjament tal-HFR.3. L-ELEMENTI LEGALI TAL-PROPOSTAIl-proposta tissejjes fuq l-Artikolu 7 tat-Trattat tal-Euratom.4. L-IMPLIKAZZJONIJIET FUQ IL-BAĠITFid-dikjarazzjoni finanzjarja tiegħu, dan il-programm supplimentari l-ġdid juri l-kontribut li għandu jingħata mit-tliet Stati Membri li qed jieħdu sehem fih, jiġifieri l-Olanda, Franza u l-Belġju. Il-kontributi ta’ dawn it-tliet Stati Membri jammontaw għal madwar EUR 35 miljun. Dan l-ammont jinkludi d-dispożizzjonijiet biex jiġi żarmat ir-reattur. Taħt il-programm supplimentari ta' bħalissa, parti mill-kontributi se tkopri l-ispejjeż (inklużi d-dispożizzjonijiet biex jiġi żarmat) imġarrba għat-tħaddim tal-HFR matul l-2008, jiġifieri fil-perjodu meta ma kien hemm l-ebda programm supplimentari jew mekkaniżmu ieħor għal dan il-finanzjament.Il-Kummissjoni tikkonferma d-dikjarazzjoni mniżżla fil-minuti tal-laqgħa tal-Kunsill tas-27 ta' Ġunju 1996, li fiha ddikjarat li "abbażi ta' finanzjament adegwat, l-HFR jista jagħti kontribut għat-twettiq ta' programmi tal-Komunità, kemm fil-kuntest tal-Programmi ta' Qafas kif ukoll ’il barra minnu. Din il-parteċipazzjoni għandha sseħħ jew fuq bażi kompetittiva jewinkella permezz ta' servizzi ta' irradjazzjoni lill-Istituti taċ-ĊKR waqt l-implimentazzjoni tal-attivitajiet rispettivi tagħhom.” Dan ifisser li l-Kummissjoni mhix se tagħti kontribut għall-ispiża tat-tħaddim tal-HFR b’fondi mill-baġit istituzzjonali tagħha, inkluż kwalunkwe spiża għall-manutenzjoni jew għat-tiswija tar-reattur.5. TAGĦRIF ADDIZZJONALIMhux applikabbliProposta għalDEĊIŻJONI TAL-KUNSILLdwar l-adozzjoni ta' programm supplimentari tar-riċerka li għandu jkun implimentat miċ-Ċentru Konġunt tar-Riċerka għall-Komunità Ewropea tal-Enerġija AtomikaIL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea tal-Enerġija Atomika, u b’mod partikulari l-Artikolu 7 tiegħu,Wara li kkunsidra l-proposta tal-Kummissjoni,Wara li kkonsulta lill-Kumitat Xjentifiku u Tekniku[1],Billi:(1) Fi ħdan il-qafas taż-Żona Ewropea tar-Riċerka, ir-Reattur ta' Fluss Għoli li hemm f’Petten (minn hawn ’il quddiem imsejjaħ “l-HFR”), kien u se jibqa’ jkun għal xi żmien, mezz importanti disponibbli għall-Komunità sabiex tagħti kontribut għax-xjenzi u għall-ittestjar tal-materjali, għall-mediċina nukleari u għar-riċerka dwar is-sikurezza fil-qasam tal-enerġija nukleari.(2) It-tħaddim tal-HFR kien appoġġat minn sensiela ta’ programmi supplimentari tar-riċerka. L-aħħar wieħed fosthom, imwaqqaf bid-Deċiżjoni tal-Kunsill Nru 2007/773/Euratom tas-26 ta’ Novembru 2007 dwar estensjoni ta’ sena għall-programm supplimentari ta’ riċerka li għandu jiġi implimentat miċ-Ċentru Konġunt tar-Riċerka għall-Komunità Ewropea għall-Enerġija Atomika[2], skada fil-31 ta’ Diċembru 2007.(3) It-tħaddim tal-HFR kompla matul l-2008 mingħajr programm supplimentari tar-riċerka, filwaqt li saru sforzi sabiex it-tħaddim u l-isfruttar tiegħu jissejsu fuq reġim legali indipendenti u iktar sod. Minħabba li dawk l-isforzi fallew, jeħtieġ li jkun hemm dispożizzjoni dwar appoġġ finanzjarju kontinwat taħt programm supplimentari ġdid tar-riċerka.(4) Bil-liċenzja attwali tal-operat tiegħu, l-HFR jista’ jitħaddem mill-inqas sas-sena 2015.(5) Minħabba l-ħtieġa kontinwata tal-HFR bħala infrastruttura li ma tista’ tinbidel b’xejn għar-riċerka Komunitarja fl-oqsma tat-titjib tas-sikurezza tar-reatturi nukleari eżistenti, tas-saħħa, inkluż l-iżvilupp ta’ iżotopi mediċi sabiex jitwieġbu mistoqsijiet tar-riċerka medika, tal-fużjoni nukleari, tar-riċerka u t-taħriġ fundamentali, u tal-ġestjoni tal-iskart, inkluża l-possibbiltà li tiġi studjata l-imġiba tas-sikurezza tal-fjuwils nukleari għall-ġenerazzjoni l-ġdida tas-sistemi tar-reatturi, dan għandu jkompli jitħaddem taħt dan il-programm supplimentari tar-riċerka sal-2011.(6) Minħabba l-interess partikulari tagħhom li l-HFR jibqa’ jitħaddem, l-Olanda, Franza u l-Belġju għandhom, hekk kif indikaw, jiffinanzjaw dan il-programm permezz ta’ kontributi finanzjarji, mogħtijin bħala dħul assenjat, għall-baġit ġenerali tal-Komunitajiet Ewropej.(7) Il-kontributi taħt dan il-programm supplimentari għandhom ikopru wkoll l-ispiża ta’ matul l-2008,ADOTTA DIN ID-DEĊIŻJONI:Artikolu 1Il-programm supplimentari tar-riċerka dwar it-tħaddim tar-reattur ta' fluss għoli li hemm f’Petten (l-HFR), (minn hawn 'il quddiem imsejjaħ “il-programm”), li l-għanijiet tiegħu huma mogħtija fl-Anness I, qiegħed jiġi adottat għal perjodu ta' tliet snin, li jibda mill-1 ta' Jannar 2009.Artikolu 2Il-kontribut finanzjarju stmat li hu meħtieġ biex jitwettaq il-programm jammonta għal EUR 34,992 miljun. Dan l-ammont huwa mqassam hekk kif mogħti fl-Anness II. Dan il-kontribut għandu jitqies bħala dħul assenjat skont l-Artikolu 18(2) tar-Regolament tal-Kunsill 1605/2002[3].Artikolu 31. Il-Kummissjoni għandu jkollha f’idejha l-ġestjoni tal-programm. Għal dan il-għan, għandha titlob is-servizzi taċ-Ċentru Konġunt tar-Riċerka.2. Il-Bord tal-Gvernaturi taċ-Ċentru Konġunt tar-Riċerka għandu jinżamm mgħarraf dwar l-implimentazzjoni tal-programm.Artikolu 4Kull sena, qabel il-15 ta’ Settembru, il-Kummissjoni għandha tagħti rapport lill-Parlament Ewropew u lill-Kunsill dwar l-implimentazzjoni ta’ din id-Deċiżjoni.Artikolu 5Din id-Deċiżjoni għandha tidħol fis-seħħ dakinhar tal-pubblikazzjoni tagħha f’ Il-Ġurnal Uffiċjali tal-Unjoni Ewropea .Għandha tapplika mill-1 ta’ Jannar 2009.Artikolu 6Din id-Deċiżjoni hija indirizzata lill-Istati Membri.Magħmul fi Brussell,Għall-KunsillIl-PresidentANNESS IL-GĦANIJIET XJENTIFIĊI U TEKNIĊIL-għanijiet prinċipali ta’ dan il-programm huma dawn li ġejjin:1. Li jkun żgurat it-tħaddim sikur u affidabbli tar-reattur ta’ fluss għoli (l-HFR), sabiex tkun żgurata d-disponibbiltà tal-fluss tan-newtroni għall-għanijiet tal-esperimenti.2. Li jitħalla jsir użu effiċjenti tal-HFR mill-istituti tar-riċerka f’firxa wiesgħa ta’ dixxiplini: fit-titjib tas-sikurezza tar-reatturi nukleari eżistenti, fis-saħħa, inkluż l-iżvilupp ta’ iżotopi mediċi sabiex jitwieġbu mistoqsijiet tar-riċerka medika, fil-fużjoni nukleari, fir-riċerka u t-taħriġ fundamentali, u fil-ġestjoni tal-iskart, inkluża l-possibbiltà li tiġi studjata l-imġiba tas-sikurezza tal-fjuwils nukleari għall-ġenerazzjoni l-ġdida tas-sistemi tar-reatturi.___________________________________________________________________________ANNESS IIIT-TAQSIM TAL-KONTRIBUTIIl-kontributi għall-programm ġejjin mill-Olanda, minn Franza u mill-Belġju.Dawn il-kontributi huma mqassma kif ġej:L-Olanda: EUR 32,892 miljun;Franza: EUR 0.9 miljunIl-Belġju: EUR 1.2 miljunIt-Total: EUR 34.992 miljun.Dawn il-kontributi għandhom isiru għall-baġit ġenerali tal-Komunitajiet Ewropej u għandhom jingħataw għal dan il-programm. Il-kontributi taħt dan il-programm supplimentari jistgħu jkopru wkoll l-ispiża li saret matul l-2008 biex jitħaddem l-HFR.ID-DIKJARAZZJONI FINANZJARJA LEĠIŻLATTIVA1. ISEM IL-PROPOSTA:Programm supplimentari tar-riċerka li għandu jkun implimentat miċ-Ċentru Konġunt tar-Riċerka għall-Komunità Ewropea tal-Enerġija Atomika2. IL-QAFAS TAL-ABM / ABBIl-qasam/l-oqsma tal-politika kkonċernat/i u l-attività/l-attivitajiet assoċjata/i:Il-qasam tal-politika: It-Titolu 10 – Ir-riċerka direttaL-attività: 10 04 It-tlestija tal-programmi ta' qafas ta' qabel u attivitajiet oħrajn3. IL-LINJI TAL-BAĠIT3.1. Il-linji tal-baġit (linji operattivi u linji għall-għajnuna teknika u amministrattiva relatati (li qabel kienu l-linji B..A)) inklużi l-intestaturi:10 04 04 It-tħaddim tar-reattur ta' fluss għoli (l-HFR)Il-partita 10 04 04 02 [4] — Il-programm supplimentari għall-HFR (mill-2009 sal-2011)Il-partita 6 2 2 1 — Dħul mit-tħaddim tal-HFR li għandu jintuża sabiex jingħataw approprjazzjonijiet addizzjonali - Dħul assenjat3.2. It-tul ta’ żmien tal-azzjoni u tal-impatt finanzjarju:Mill-1 ta’ Jannar 2009 sal-31 ta’ Diċembru 2011 (il-kontributi taħt dan il-programm supplimentari jistgħu jkopru wkoll l-ispiża ta’ matul l-2008)3.3. Il-karatteristiċi baġitarji:Il-linja tal-baġit | It-tip ta' nfiq | Ġdida | Kontribuzzjoni tal-EFTA | Kontribuzzjonijiet mill-pajjiżi applikanti | L-intestatura fil-perspettiva finanzjarja |Mhux obbligatorju | Mhux iddifferenzjat[5] | IVA | LE | LE | Nru 1a |4. SOMMARJU TAR-RIŻORSI4.1. Ir-riżorsi finanzjarji4.1.1. Sommarju tal-approprjazzjonijiet tal-impenn (AI) u tal-approprjazzjonijiet tal-ħlas (AĦ)f'miljuni ta’ EUR (sa tliet ċifri wara l-punt deċimali)It-tip ta’ nfiq | It-Taqsima nru. | 2009 | 2010 | 2011 | It-total |L-infiq operattiv[6] |L-approprjazzjonijiet tal-impenn (AI) | 8.1. | a | pm | pm | pm | Pm |L-approprjazzjonijiet tal-ħlas (AĦ) | b | pm | pm | pm | pm | pm | pm |L-infiq amministrattiv inkluż fl-ammont ta' referenza[7] |L-għajnuna teknika u amministrattiva (AMD) | 8.2.4. | c | pm | pm | pm |L-AMMONT TOTALI TA’ REFERENZA |L-Approprjazzjonijiet tal-Impenn | a+c | pm | pm | pm |L-Approprjazzjonijiet tal-Ħlas | b+c | pm | pm | pm | pm | pm | pm |L-infiq amministrattiv li mhux inkluż fl-ammont ta' referenza[8] |Ir-riżorsi umani u l-infiq li għandu x'jaqsam magħhom (AMD) | 8.2.5. | d | pm | pm | pm |L-ispejjeż amministrattivi, minbarra r-riżorsi umani u l-ispejjeż li għandhom x’jaqsmu magħhom, mhux inklużi fl-ammont ta’ referenza (AMD) | 8.2.6. | e | pm | pm | pm |L-ispiża finanzjarja totali indikattiva tal-intervent |It-TOTAL tal-AI, inkluża l-ispiża tar-Riżorsi Umani | a+c+d+e | pm | pm | pm |It-TOTAL tal-AĦ, inkluża l-ispiża tar-Riżorsi Umani | b+c+d+e | pm | pm | pm | pm | pm | pm |Id-dettalji tal-kofinanzjamentf'miljuni ta’ EUR (sa tliet ċifri wara l-punt deċimali)L-entità tal-kofinanzjament | 2009 | 2010 | 2011 | It-total |L-Olanda | f | 16.446 | 8.223 | 8.223 | 32.892 |Franza | 0.300 | 0.300 | 0.300 | 0.900 |Il-Belġju | g | 0.600 | 0.300 | 0.300 | 1.200 |It-TOTAL tal-AI, inkluż il-kofinanzjament | a+c+d+e+f | 17.346 | 8.823 | 8823 | 34.992 |* L-ispejjeż tal-2008 se jkunu koperti mill-kontributi mogħtija għall-2009. Il-kontributi huma dħul assenjat.Dan l-ammont ġie kkalkulat mill-Istati Membri kkonċernati sabiex jiġu bbilanċjati l-ispejjeż imbassra għar-reattur għall-perjodu mill-2008 sal-2011 filwaqt li jitqies il-livell ta' dħul kummerċjali mistenni. Il-Kummissjoni fl-ebda każ mhi se tkopri defiċit operattiv, inklużi spejjeż potenzjali għall-manutenzjoni jew għat-tiswija tar-reattur.4.1.2. Il-kompatibbiltà mal-Ipprogrammar Finanzjarjux Il-proposta hija kompatibbli mal-ipprogrammar finanzjarju eżistenti.( Il-proposta se tkun teħtieġ l-ipprogrammar mill-ġdid tal-intestatura rilevanti fil-perspettiva finanzjarja.( Jista' jkun li l-proposta tkun teħtieġ l-applikazzjoni tad-dispożizzjonijiet tal-Ftehim Interistituzzjonali[9] (jiġifieri l-istrument tal-flessibbilità jew ir-reviżjoni tal-perspettiva finanzjarja).4.1.3. L-impatt finanzjarju fuq id-dħul( Il-proposta ma għandha l-ebda implikazzjoni finanzjarja fuq id-dħul.x Il-proposta għandha impatt finanzjarju — l-effett fuq id-dħul huwa kif ġej:It-tliet Stati Membri, l-Olanda, Franza u l-Belġju, se jiffinanzjaw dan il-Programm Supplimentari.f’miljuni ta’ EUR (sa ċifra waħda wara l-punt deċimali)Qabel l-azzjoni [Is-sena n-1] | Il-qagħda wara l-azzjoni |L-għadd totali tar-riżorsi umani | p.m. | p.m. | p.m. | p.m. | p.m. | p.m. |5. IL-KARATTERISTIĊI U L-GĦANIJIET5.1. Ħtieġa li għandha tintlaħaq fi żmien qasir jew fit-tulL-HFR għandu rwol importanti fl-Unjoni Ewropea sabiex jingħata appoġġ għal teknoloġiji nukleari li mhumiex ta' periklu, appoġġ fl-oqsma tar-riċerka dwar impjanti nukleari li għadda ż-żmien minn fuqhom u dwar it-titwil ta' ħajjithom, appoġġ għat-trasmutazzjoni tal-aktinidi b'ħajja fit-tul bil-ħsieb li tittejjeb is-sikurezza tal-ħżin tal-iskart, appoġġ għat-titjib tas-sikurezza tal-fjuwil u għal studji dwar is-sikurezza tal-fjuwil għall-ġenerazzjoni l-ġdida ta’ reatturi nukleari (il-Ġenerazzjoni nru IV). Barra minn hekk, ir-riċerka fundamentali tuża raġġi tan-newtroni sabiex tistudja l-istruttura tal-materjali. Din l-attività qiegħda dejjem tiżviluppa u tagħti kontribut għall-fehim tal-mekkaniżmi ta' degradazzjoni u għat-taffija tagħhom, ħaġa li hija rilevanti għas-sikurezza tal-impjanti eżistenti. Fil-qafas tal-fużjoni termonukleari, qed jiġu implimetati diversi proġetti sabiex jiġu ttestjati materjali strutturali u tar-riproduzzjoni għar-reatturi tal-fużjoni tal-ġejjieni.5.2. Il-valur miżjud tal-involviment tal-Komunità u l-koerenza tal-proposta ma' strumenti finanzjarji oħrajn u s-sinerġija possibbliIl-Kummissjoni hija sid l-HFR. Dan il-Programm Supplimentari huwa meħtieġ sabiex l-HFR ikompli jitħaddem, minħabba li l-Impriża Konġunta li kienet prevista ma setgħetx titwaqqaf minħabba nuqqas ta' appoġġ min-naħa ta’ sieħba potenzjali għal din it-tip ta' entità legali. Ta' min jinnota li, minbarra l-użu xjentifiku tiegħu, ir-reattur hu ta' importanza kbira għas-settur mediku (il-produzzjoni ta' radjuiżotopi mediċi).5.3. L-għanijiet, ir-riżultati mistennija u l-indikaturi relatati mal-proposta fil-kuntest tal-qafas tal-ABML-għanijiet prinċipali tal-Programm Supplimentari għall-HFR huma:1. It-tħaddim sikur u affidabbli tal-HFR f’Petten; din l-attività tinvolvi l-użu normali tal-istallazzjoni għal perjodu operattiv massimu, u l-forniment tal-fluss tan-newtroni għall-esperimenti;2. L-użu razzjonali ta' dan ir-reattur se jiġi żviluppat f’firxa wiesgħa ta’ dixxiplini; it-temi prinċipali tar-riċerka u l-iżvilupp li jinvolvu l-użu tal-HFR joħorġu minn dawn l-eżempji: it-titjib tas-sikurezza tar-reatturi nukleari eżistenti u ta’ dawk tal-ġenerazzjoni l-ġdida, is-saħħa, inkluż l-iżvilupp ta’ iżotopi mediċi sabiex jitwieġbu mistoqsijiet tar-riċerka medika, ir-riċerka dwar il-materjali għar-reatturi tal-fużjoni, ir-riċerka u t-taħriġ fundamentali, u l-ġestjoni tal-iskart, inkluża l-possibbiltà li tiġi studjata s-sikurezza tal-fjuwils nukleari għall-ġenerazzjoni l-ġdida tar-reatturi.5.4. Il-metodu tal-implimentazzjoni (indikattiv)x Ġestjoni ċċentralizzata( direttament mill-Kummissjoni( indirettament b’delega lil:( Aġenziji eżekuttivi( entitajiet imwaqqfin mill-Komunitajiet kif imsemmi fl-Artikolu 185 tar-Regolament Finanzjarju( entitajiet nazzjonali tas-settur pubbliku/entitajiet b'missjoni ta' servizz pubbliku( Ġestjoni konġunta jew iddeċentralizzata( mal-Istati Membri( ma' pajjiżi terzi( Ġestjoni konġunta ma’ organizzazzjonijiet internazzjonali (jekk jogħġbok speċifika)Kummenti rilevanti:6. IL-MONITORAĠĠ U L-EVALWAZZJONI6.1. Is-sistema tal-monitoraġġIl-Kummissjoni għandha l-obbligu li tmexxi l-Programm Supplimentari u, minħabba f'hekk, li tirrapporta dwar (i) l-istat tekniku tat-tħaddim tar-reattur, (ii) l-użu xjentifiku tiegħu, (iii) il-qagħda tal-baġit tiegħu f’dak li għandu x’jaqsam mad-dħul finanzjarju mill-Istati Membri, u (iv) il-ħlasijiet li jkunu saru.Il-programm huwa inkluż fiċ-ċiklu ta’ ppjanar tal-ABM taċ-ĊKR u fil-Pjan Annwali tal-Ġestjoni. Minħabba f’hekk, il-monitoraġġ tal-għanijiet imsemmija se jkun inkluż fir-Rapport annwali dwar l-attività taċ-CKR.Barra minn hekk, se jitħejja rapport annwali miċ-ĊKR (mill-Istitut għall-enerġija). Dan se jittratta l-ġestjoni tal-Programm Supplimentari, u se jkopri l-affarijiet li ġejjin:-  ir-rappurtaġġ tekniku li jinkludi d-dejta dwar it-tħaddim tal-HFR;-  deskrizzjoni fil-qosor tal-kisbiet xjentifiċi prinċipali;-  l-istat tal-attivitajiet tat-tiswija u tal-manutenzjoni;-  il-qagħda tal-baġit f’dak li għandu x’jaqsam mad-dħul mill-Istati Membri u mal-użu tal-baġit tal-Programm Supplimentari (inklużi d-dispożizzjonijiet biex jiġi żarmat ir-reattur, il-ħlasijiet tal-ġestjoni, il-ħlasijiet lill-operatur, eċċ.).-  Ir-rapport se jkun indirizzat lill-Parlament Ewropew, lill-Kunsill, u lill-Bord tal-gvernaturi taċ-ĊKR.6.2. L-evalwazzjoni6.2.1. L-evalwazzjoni minn qabelDan huwa t-tiġdid tal-Programmi Supplimentari ta’ qabel. It-tħejjija ta’ dan il-Programm Supplimentari l-ġdid kienet it-tema ta' valutazzjoni interna li saret mill-Istati Membri li qed jieħdu sehem fih.6.2.2. Miżuri meħuda wara evalwazzjoni intermedjarja/ta’ wara (tagħlimiet minn esperjenzi simili fl-imgħoddi):Se jittejjeb il-kontenut tar-rappurtaġġ kif indikat hawn fuq, f’konformità mal-obbligi msemmija fid-Deċiżjoni tal-Kunsill.6.2.3. It-termini u l-frekwenza tal-evalwazzjoni fil-ġejjieniL-Istati Membri li qed jieħdu sehem fil-programm għandhom iwettqu valutazzjoni interna meta jitlesta l-Programm Supplimentari.7. Il-miżuri kontra l-frodiIl-verifika u l-kontroll intern tar-rappurtaġġ imsemmi hawn fuq se jitwettqu mill-uffiċjali taċ-Ċentru Konġunt tar-Riċerka, u jkopru kemm l-aspett tekniku kif ukoll dak tal-baġit. Il-Qorti tal-Awdituri se tingħata aċċess għall-verifiki u l-kontrolli interni kollha.Il-kontroll taċ-ċirkulazzjoni tal-materjali fissili hu kopert mill-Euratom u mill-IAEA.8. ID-DETTALJI TAR-RIŻORSI8.1. L-għanijiet tal-proposta skont l-ispiża finanzjarja tagħhomL-approprjazzjonijiet tal-impenn f’miljuni ta’ EUR (sa tliet ċifri wara l-punt deċimali)Is-sena n | Is-sena n+1 | Is-sena n+2 | Is-sena n+3 | Is-sena n+4 | Is-sena n+5 |L-uffiċjali jew il-persunal temporanju[11] (XX 01 01) | A*/AD |B*, C*/AST |Il-persunal iffinanzjat[12] permezz tal-Artikolu XX 01 02 |Persunal ieħor[13] iffinanzjat permezz tal-Artikolu XX 01 04/05 |IT-TOTAL |8.2.2. Deskrizzjoni tal-ħidmiet imnissla mill-azzjoniL-unika ħidma li se jwettaq iċ-Ċentru Konġunt tar-Riċerka hija l-ġestjoni tal-Programm Supplimentari. Dan il-persunal taċ-Ċentru Konġunt tar-Riċerka (AD wieħed u AST wieħed) huwa ffinanzjat għal kollox mill-Programm Supplimentari.8.2.3. Is-sorsi tar-riżorsi umani (statutorji)x Karigi li bħalissa huma allokati għall-ġestjoni tal-programm li jridu jinbidlu jew jittawlu( Postijiet allokati minn qabel fl-eżerċizzju tal-APS/PDB għas-sena n( Karigi li għandhom jintalbu fil-proċedura tal-APS/PDB li jmiss( Karigi li għandhom jitqassmu mill-ġdid bl-użu tar-riżorsi eżistenti fi ħdan is-servizz ta’ ġestjoni (tqassim intern mill-ġdid)( Karigi meħtieġa għas-sena n għalkemm mhux previsti fl-eżerċizzju tal-APS/PDB tas-sena kkonċernata8.2.4. Infiq amministrattiv ieħor inkluż fl-ammont ta’ referenza (XX 01 04/05 – Infiq fuq il-ġestjoni amministrattiva) Mhux applikabblif'miljuni ta’ EUR (sa tliet ċifri wara l-punt deċimali)Il-linja tal-baġit (in-numru u l-intestatura) | Is-sena n | Is-sena n+1 | Is-sena n+2 | Is-sena n+3 | Is-sena n+4 | Is-sena n+5 u wara | IT-TOTAL |Għajnuna teknika u amministrattiva oħra |- intra muros |- extra muros |It-total tal-għajnuna teknika u amministrattiva |8.2.5. L-ispiża finanzjarja tar-riżorsi umani u l-ispejjeż li għandhom x’jaqsmu magħha li mhumiex inklużi fl-ammont ta’ referenzaf'miljuni ta’ EUR (sa tliet ċifri wara l-punt deċimali)It-tip ta’ riżorsi umani | Is-sena n | Is-sena n+1 | Is-sena n+2 | Is-sena n+3 | Is-sena n+4 | Is-sena n+5 u wara |L-uffiċjali u l-persunal temporanju (XX 01 01) |Il-persunal iffinanzjat permezz tal-Artikolu XX 01 02 (il-persunal awżiljarju, l-SNEs, il-persunal b’kuntratt, eċċ.) (speċifika l-linja tal-baġit) |L-ispiża totali tar-Riżorsi Umani u tal-ispejjeż li għandhom x’jaqsmu magħha (li MHUMIEX inklużi fl-ammont ta' referenza) |Kalkolu – Uffiċjali u aġenti temporanji |AD wieħed u AST wieħed huma koperti minn dħul allokat apposta li ġej direttament minn dan il-Programm Supplimentari |Kalkolu - Persunal iffinanzjat skont l-Artikolu XX 01 02 |p.m. |8.2.6. Infiq amministrattiv ieħor mhux inkluż fl-ammont ta' referenza f'miljuni ta’ EUR (sa tliet ċifri wara l-punt deċimali) |Is-sena n | Is-sena n+1 | Is-sena n+2 | Is-sena n+3 | Is-sena n+4 | Is-sena n+5 u wara | IT-TOTAL |XX 01 02 11 01 – Missjonijiet |XX 01 02 11 02 – Laqgħat u konferenzi |XX 01 02 11 03 – Kumitati[15] |XX 01 02 11 04 – Studji u konsultazzjonijiet |XX 01 02 11 05 – Sistemi tat-tagħrif |2 It-total ta’ nfiq ieħor tal-ġestjoni (XX 01 02 11) |3 Infiq ieħor ta’ natura amministrattiva (speċifika u inkludi r-referenza għal-linja tal-baġit) |It-total tal-infiq amministrattiv, minbarra r-riżorsi umani u l-ispejjeż li għandhom x’jaqsmu magħhom (MHUX inklużi fl-ammont ta' referenza) |Kalkolu – Infiq amministrattiv ieħor mhux inkluż fl-ammont ta' referenza |p.m. |[1] L-Opinjoni tal-1 ta' April 2009.[2] ĠU L 312, 30.11.2007, p. 29.[3] Ir-Regolament tal-Kunsill (KE, Euratom) Nru 1605/2002 tal-25 ta' Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (ĠU L 248, 16.9.2002, p. 1).[4] Trid tinħoloq linja ġdida tal-baġit.[5] Approprjazzjonijiet mhux iddifferenzjati, minn hawn ’il quddiem imsejħa AMD.[6] Infiq li ma jaqax fi ħdan il-Kapitolu xx 01 tat-Titolu xx ikkonċernat.[7] Infiq li jaqa’ fi ħdan l-Artikolu xx 01 04 tat-Titolu xx.[8] Infiq li jaqa’ fi ħdan il-Kapitolu xx 01 minbarra l-Artikoli xx 01 04 jew xx 01 05.[9] Ara l-punti 19 u 24 tal-Ftehim Interistituzzjonali.[10] Kif deskritt fit-Taqsima 5.3.[11] Li l-ispiża tagħhom MHIX koperta mill-ammont ta' referenza.[12] Li l-ispiża tiegħu MHIX koperta mill-ammont ta' referenza.[13] Li l-ispiża tiegħu hija inkluża fl-ammont ta' referenza.[14] Għandha ssir referenza għad-dikjarazzjoni finanzjarja leġiżlattiva speċifika għall-Aġenzija/i Eżekuttiva/i kkonċernata/i.[15] Speċifika t-tip ta’ kumitat u l-grupp li jagħmel parti minnu.